คุ้มค่าการรอ พลอย เจอแล้วรักที่ไม่จัดวาง (คลิป)
รู้สึกโชคดีเจอ อเล็กซานเดอร์ มองไกลน่าจะมีอนาคตด้วยไม่ใช่ใครก็ได้เพราะนาทีนี้ หนุ่มหล่ออเล็กซานเดอร์ มาวิน มาแรงแซงทุกคน แถมเป็นหนุ่มลูกครึ่งหน้าหล่อเพียงคนเดียวที่ พลอย–เฌอมาลย์ บุญยศักดิ์ ยอมเปิดใจให้ หลังกั๊กหัวใจเป็นโสดไว้นานถึง 4 ปี พลอย ร่วมพิธีบวงสรวงละคร เพลิงนาง ทางอมรินทร์ทีวี ช่อง 34 เผยช่วงนี้ไม่ใช่แค่ลักกี้อินเกม แต่ลักกี้อินเลิฟด้วย? (ยิ้มเขิน) 4 ปีทีนึงค่ะ โสดมา 4 ปีแล้วก็สักทีหนึ่ง ถ้าไม่มีก็ผิดปกติแล้วค่ะอะไรที่ทำให้ผู้ชายคนนี้ชนะใจ? เอาจริงๆ ตอนที่เราเด็กๆ เวลามีความรักจะตัดสินใจเร็วเกินไป อารมณ์อ่อนไหว พอช่วงที่โสดคนก็จะบอกว่าควรจะมีแฟนได้แล้ว แต่ว่าถ้าเราไม่ต้องการมันกลายเป็นว่าทำให้เราไม่พร้อม แล้วมันก็ต้องจากกันไป พลอยเลยคิดว่าพอโตมาเราจะใช้วิธีระมัดระวังตัวมากขึ้น ไม่ได้หวงตัวนะคะ แต่ว่าเราไม่อยากเสียใจไง เอาให้รู้สึกว่าเราชอบเขาจริงๆ ถูกใจจริงๆ ดีกว่า เลยรอมานาน 4 ปี เจอก็เกือบแก่แล้ว (หัวเราะ)เจอกันศึกษากันมากี่ปีแล้ว? อุ๊ย ไม่ศึกษาเป็นปีค่ะ เดือนก็พอ (หัวเราะ) มันเจอแล้วมันถูกใจ ถามว่ามีความลังเลมั้ย ก็ลังเล เรามีความลังเลว่าเขาดีจริงหรือเปล่า เพราะว่าเราเองก็ไม่มั่นใจว่าเราดีพอสำหรับเขามั้ย แต่ก็คิดว่าลองเดตกันก่อนไม่ใช่ว่าไปอยู่ด้วยกันไปถึงขั้นไหน เดตของเราคือทำความรู้จัก คุยกัน เจอกัน ปรับทัศนคติว่ามันได้หรือไม่ได้บังเอิญว่ามันได้ก็เลยแถๆมาเป็นแฟนนี่แหละเรื่องของอายุที่ห่างกันมีปัญหาไหม? จริงๆแล้วอันนี้พลอยอยู่เฉยๆ จริงๆเลยเขาไม่รู้ว่าเราอายุเท่าไหร่ ไม่รู้ว่าเราเป็นนักแสดง แต่ว่าเขาคงเห็นความปัญญาอ่อนของพลอยก็เลยเข้ามาคุยด้วย แล้วพอมาคุยพลอยก็ถามว่ารู้มั้ยเราอายุเท่าไหร่ เขาบอกว่าไม่รู้ แล้วไงเหรอ เราก็บอกว่าเปล่า แค่บอกไว้ก่อนว่าอายุ 37 นะ เขาบอกก็ไม่เห็นเป็นอะไรเลย พ่อแม่เขาห่างกันตั้ง 14 ปี เขามีโรลโมเดลที่แบบไม่ได้บอกว่าจะมากกว่าหรือน้อยกว่า แต่บอกว่าคนเราเจอกันแล้วมันเข้ากันได้มันอยู่ด้วยกันได้ อันนี้มันเป็นเรื่องที่ดีเป็นเรื่องของคนที่น่าจะมีอนาคตด้วยความหล่อคนก็พูดถึงเขาเยอะ? พรีเมียมมากเลย (หัวเราะ) น้องหาให้ค่ะ คือลีเดีย (ศรัณย์รัชต์) กับดั๊กกี้บ้านนี้คือเป็นเพื่อนสนิทพลอยมานาน ตั้งแต่เล่นเรื่องระบำดวงดาว น้องเขาก็จะหวง เพราะรู้ว่าชีวิตรักของเจ้มันขลุกขลิกขมุกขมัวมาตลอด เขาก็อยากให้เรามีความสุข เลยค่อนข้างคัดกรองคนที่จะเข้ามา คนนี้เขาว่าน่าจะใช่ก็รอจังหวะที่แบบเมื่อไหร่จะเดินไปเจอกันสักที แต่ไม่ได้ว่าจัดให้ เขารู้สึกว่าถ้าจัดเอาแล้วพลอยจะไม่เอาไม่ชอบ พอมีจังหวะที่เดินมาเจอกันแล้วเขาก็แนะนำตัว ทุกคนก็กรี๊ด หันไปมองแล้วก็แบบอ๋อ แล้วก็เลยเดินไปที่อื่น แต่ตอนหลังเหมือนเขาพยายามมาทำความรู้จักมากขึ้นเรื่อยๆ ก็รู้สึกว่าน่าประทับใจ เพราะว่าปกติผู้ชายเข้าหาเรามีแต่ว่าเหมือนดูถูกเราก่อน โอ๊ย ดีเกินไป เก่งเกินไป พลอยเหรอน่ากลัว เอ้า ผิดมั้ยที่หาเงินเก่ง ทุกคนจะเหมือนแบบมาถึงยังไม่ทันไรก็ตัดสินไปแล้ว ดูถูกเรา แต่นี่เขาสบายๆเขาแอบชอบเรามาก่อนหรือเปล่า? เขาไม่เคยเจอ ไม่รู้จักค่ะ ไม่รู้ว่ายายนี่เป็นใครปิ๊งเขาตั้งแต่แรกเลยไหม? มองแล้วแว้บแรกคืองานดีเนอะคาดหวังกับความรักครั้งนี้ขนาดไหน คนก็ลุ้นว่าเมื่อไหร่จะแต่ง? สงสัยตัวเองเหมือนกันแหละค่ะว่าเมื่อไหร่สักที ถ้าขอเขาแต่งงานได้ก็จะขอ ล้อเล่นๆ ก็คือมันตอบไม่ได้จริงๆ แต่เอาเป็นว่าตอนนี้เราเพิ่งเริ่มต้นก็รู้สึกว่าตัวเองโชคดีแล้ว ส่วนอนาคตพลอยจะโชคดีกว่านี้เดี๋ยวไปไหว้พระขอพรพระเจ้าสาธุๆค่ะ ตอนนี้ เดี๋ยวจะตามก้อย (รัชวิน) ไปไหว้พระตรีมูรติ แล้วพลอยก็จะแพลงก์รอเขาทุกวัน(หัวเราะ).
ไม่ใช่ใครก็ได้เพราะนาทีนี้ หนุ่มหล่อ อเล็กซานเดอร์ มาวิน มาแรงแซงทุกคน แถมเป็นหนุ่มลูกครึ่งหน้าหล่อเพียงคนเดียวที่ พลอย–เฌอมาลย์ บุญยศักดิ์ ยอมเปิดใจให้ หลังกั๊กหัวใจเป็นโสดไว้นาน
พลอย เฌอมาลย์,ความรักดารา,อเล็กซานเดอร์,ลักกี้อินเลิฟ,เปิดตัวแฟน,หนุ่มลูกครึ่ง,พลอย เฌอมาลย์ ความรัก,ดารา